金莲桥居委会

金莲桥居委会，也叫金莲桥居民区，是吴越浙江省湖州市长兴县雉城街道个一隻居委会。

金莲桥居民区有拉长兴县城规划区中心地段，全居民区行政区域面积2平方公里，管8隻自然村，12隻承包组，有户籍人口460户1200人。根据2023年个《浙江省标准地名录》，金莲桥居委会面积1.53平方公里，人口1351人。

 历史沿革 
按照史料，金莲桥是明代长兴知县熊明遇造个，居民区个名字就是从桥名来个。按照清《长兴县志》：同治年间，金莲桥村个地方分别归长兴县安化区第一图二庄（双街村）、三庄（邵家村）、五庄（西白溪），白乌区第一图二庄（费家边）、五庄（竹埂里）。1941年1月份归长兴县爱溪乡，1946年1月份，归长兴县后漾乡，1948年归长兴县水口镇。共产党占脱之后开始辰光归后漾乡九村；1957年3月，建立金莲桥高级社；1958年，归雉城公社雉城管理区，建立金莲桥大队；1961年调整规模个辰光，归城郊公社。2002年，金莲桥村实施村改居，改成居委会。

 自然村 

 西白溪：有拉塘港个西面，搭东白溪村对面对。《长兴县志》写：“西白溪村属安化区第一图五庄，距城七里。”
 邵家村：西白溪个西南面，。《长兴县志》写：“邵家村属安化区第一图三庄，距城七里。”
 米西园：按照《长兴县志》，长兴生产米筛，出拉米筛园，“米西园”是因为发音相近咾引伸出来个。
 泥桥湾：村坊有拉塘港个弯头丄，村名是从桥名来个。
 步云桥：有拉金莲桥边丄。村名是从桥名来个，步云桥跨古外城河，村坊有拉塘港个西面。
 双街村：老底子商业繁荣，有两条小街。清《长兴县志》写：“双街村属安化区第一图二庄，距城七里。”
 费家边：清《长兴县志》写：“费边村属白乌区第一图一庄，距城三里。”
 竹埂里：有拉米西园个东面，清《长兴县志》写：“竹埂村属白乌区第一图五庄，距城三里。”

 参考资料 

Category:长兴县村级行政区划
Category:雉城街道